section_heading: Olympiacos
paragraph_text: U ljeto 2005. igrač se vraća u domovinu te potpisuje dvogodišnji ugovor s pirejskim Olympiacosom. Česte ozljede i slaba minutaža u klubu udaljili su ga od prve momčadi. Često se nagađalo o Kapsisovoj budućnosti u klubu te je navodno ponudio klubu da s PAOK-om naprave zamijenu njega s Dimitrisom Salpigidisom koji je tada igrao za solunski klub. 31. kolovoza 2006. trener Olympiacosa Trond Sollied je najavio da Kapsis neće sudjelovati u Ligi prvaka.